title: 2007/171/EF: Kommissionens afgørelse af 16. marts 2007 om fastsættelse af netværkskravene til Schengen II-informationsssystemet (tredje søjle)

text:
               20.3.2007

               DA

               Den Europæiske Unions Tidende

               L 79/29

      KOMMISSIONENS AFGØRELSE

   af 16. marts 2007
   om fastsættelse af netværkskravene til Schengen II-informationsssystemet (tredje søjle)
   (2007/171/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om Den Europæiske Union,
   under henvisning til Rådets afgørelse 2001/886/RIA af 6. december 2001 om udviklingen af anden generation af Schengen-informationssystemet (SIS II) (1), særlig artikel 4, litra a), og
   ud fra følgende betragtninger:

               (1)

               For at udvikle SIS II er det nødvendigt at fastsætte tekniske specifikationer for kommunikationsnettet og dets komponenter samt specifikke netværkskrav.

               (2)

               Der bør indføres passende ordninger mellem Kommissionen og medlemsstaterne, navnlig for så vidt angår elementerne i den ensartede nationale grænseflade i medlemsstaterne.

               (3)

               Denne afgørelse har ingen indflydelse på vedtagelsen fremover af andre kommissionsafgørelser vedrørende udviklingen af SIS II, navnlig udviklingen af sikkerhedskravene.

               (4)

               Såvel Rådets forordning (EF) nr. 2424/2001 (2) som afgørelse 2001/886/RIA indeholder bestemmelser for udviklingen af SIS II. For at sikre, at der bliver én enkelt gennemførelsesprocedure for udviklingen af SIS II som helhed, bør bestemmelserne i denne afgørelse svare til bestemmelserne i Kommissionens beslutning om fastsættelse af netværkskravene til SIS II, der skal vedtages i medfør af forordning (EF) nr. 2424/2001.

               (5)

               Det Forenede Kongerige deltager i denne afgørelse i overensstemmelse med artikel 5 i protokollen om integration af Schengen-reglerne i Den Europæiske Union, der er knyttet som bilag til EU-traktaten og EF-traktaten, og artikel 8, stk. 2, i Rådets afgørelse 2000/365/EF af 29. maj 2000 om anmodningen fra Det Forenede Kongerige og Nordirland om at deltage i visse bestemmelser i Schengen-reglerne (3).

               (6)

               Irland deltager i denne afgørelse, jf. artikel 5 i protokollen om integration af Schengen-reglerne i Den Europæiske Union, der er knyttet som bilag til EU-traktaten og EF-traktaten, og artikel 5, stk. 1, og artikel 6, stk. 2, i Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengen-reglerne (4).

               (7)

               For så vidt angår Island og Norge udgør denne afgørelse en videreudvikling af bestemmelserne i Schengen-reglerne i overensstemmelse med den aftale, som Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og den videre udvikling af Schengen-reglerne, som falder ind under det område, der er omhandlet i artikel 1, litra G, i Rådets afgørelse 1999/437/EF (5) om visse gennemførelsesbestemmelser til den pågældende aftale.

               (8)

               For så vidt angår Schweiz udgør denne afgørelse en videreudvikling af bestemmelserne i Schengen-reglerne som omhandlet i aftalen undertegnet mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengen-reglerne, som falder inden for det område, der er omhandlet i artikel 1, litra G, i Rådets afgørelse 1999/437/EF sammenholdt med artikel 4, stk. 1, i Rådets afgørelse 2004/849/EF om undertegnelse, på Den Europæiske Unions vegne, af og midlertidig anvendelse af visse bestemmelser i aftalen (6).

               (9)

               Denne afgørelse udgør en retsakt, der bygger på Schengen-reglerne eller på anden måde har tilknytning til dem i overensstemmelse med artikel 3, stk. 1, i tiltrædelsesakten.

               (10)

               Foranstaltningerne i denne afgørelse er i overensstemmelse med udtalelsen fra det udvalg, der er nedsat ved artikel 5, stk. 1, i afgørelse 2001/886/RIA —

         TRUFFET FØLGENDE AFGØRELSE:
   Eneste artikel
   De tekniske specifikationer vedrørende udformningen af den fysiske arkitektur for SIS II-kommunikationsinfrastrukturen er som fastsat i bilaget.

      Udfærdiget i Bruxelles, den 16. marts 2007.

            På Kommissionens vegne

         Franco FRATTINI

            Næstformand

      (1)  EFT L 328 af 13.12.2001, s. 1.

      (2)  EFT L 328 af 13.12.2001, s. 4. Ændret ved forordning (EF) nr. 1988/2006 (EUT L 411 af 30.12.2006, s. 1).

      (3)  EFT L 131 af 1.6.2000, s. 43. Ændret ved afgørelse 2004/926/EF (EUT L 395 af 31.12.2004, s. 70).

      (4)  EFT L 64 af 7.3.2002, s. 20.

      (5)  EFT L 176 af 10.7.1999, s. 31.

      (6)  EUT L 368 af 15.12.2004, s. 26.

      BILAG
      INDHOLDSFORTEGNELSE

                  1.

               Indledning …

                  1.1.

               Akronymer og forkortelser …

                  2.

               Generel oversigt …

                  3.

               Geografisk dækning …

                  4.

               Nettjenester …

                  4.1.

               Netarkitektur …

                  4.2.

               Sammenkoblingstype mellem CS-SIS og backup-CS-SIS …

                  4.3.

               Båndvidde …

                  4.4.

               Tjenestekategorier …

                  4.5.

               Understøttede protokoller …

                  4.6.

               Tekniske specifikationer …

                  4.6.1.

               IP-adressering …

                  4.6.2.

               Støtte til IPv6 …

                  4.6.3.

               Statisk routing …

                  4.6.4.

               Konstant datatrafik …

                  4.6.5.

               Andre specifikationer …

                  4.7.

               Systemstabilitet …

                  5.

               Overvågning …

                  6.

               Basistjenester …

                  7.

               Tilgængelighed …

                  8.

               Sikkerhedstjenester …

                  8.1.

               Netkryptering …

                  8.2.

               Andre sikkerhedskarakteristika …

                  9.

               Helpdesk og støttestruktur …

                  10.

               Interaktion med andre systemer …
            1.   Indledning
      I dette dokument beskrives udformningen af kommunikationsnettet, dets komponenter og de specifikke netværkskrav.
      1.1.   Akronymer og forkortelser
      I dette afsnit redegøres der for de i dokumentet anvendte akronymer og forkortelser.

                  Akronymer og forkortelser

                  Forklaring

                  BLNI

                  Backup Local National Interface (backup af den lokale nationale grænseflade)

                  CEP

                  Central End Point

                  CNI

                  Central National Interface (central national grænseflade)

                  CS

                  Central System (det centrale system)

                  CS-SIS

                  Teknisk støttefunktion, der indeholder SIS II-databasen

                  DNS

                  Domain Name Server

                  FCIP

                  Fibre Channel over IP

                  FTP

                  File Transport Protocol (filoverførselsprotokol)

                  HTTP

                  Hyper Text Transfer Protocol (protokol for hypertekstoverførsel)

                  IP

                  Internetprotokol

                  LAN

                  Local Area Network

                  LNI

                  Local National Interface (lokal national grænseflade)

                  Mbps

                  Megabits pr. sekund

                  MDC

                  Main Developer Contractor

                  N.SIS II

                  Den nationale del i hver medlemsstat

                  NI-SIS

                  En ensartet national grænseflade

                  NTP

                  Network Time Protocol (protokol for netværkstid)

                  SAN

                  Storage Area Network (lagringsnetværk)

                  SDH

                  Synchronous Digital Hierarchy

                  SIS II

                  Schengen-informationssystemet, anden generation

                  SMTP

                  Simple Mail Transport Protocol

                  SNMP

                  Simple Network Management Protocol

                  s-TESTA

                  Sikre transeuropæiske telematiktjenester mellem administrationer er en foranstaltning under Idabc-programmet (interoperabel levering af paneuropæiske e-forvaltningstjenester til offentlige myndigheder, virksomheder og borgere. Europa-Parlamentets og Rådets afgørelse 2004/387/EF af 21.4.2004).

                  TCP

                  Transmission Control Protocol

                  VIS

                  Visuminformationssystemet

                  VPN

                  Virtual Private Network (virtuelt privat net)

                  WAN

                  Wide Area Network

            2.   Generel oversigt
      SIS II består af:

                  —

                  det centrale system (det centrale SIS II), der består af:

                              —

                              en teknisk støttefunktion (CS-SIS), der indeholder SIS II-databasen; via CS-SIS-funktionen udføres det tekniske tilsyn og forvaltningen, og en backup af CS-SIS er med til at sikre alle funktionaliteter i forbindelse med CS-SIS-funktionen, hvis sidstnævnte skulle svigte

                              —

                              en ensartet national grænseflade (NI-SIS).

                  —

                  en national del (N.SIS II) i hver medlemsstat, der består af nationale datasystemer, der kommunikerer med den centrale SIS II. En N.SIS II kan indeholde en datafil (national kopi), som indeholder en fuldstændig eller delvis kopi af SIS II-databasen

                  —

                  en kommunikationsinfrastruktur mellem CS-SIS og NI-SIS (kommunikationsinfrastrukturen), der sikrer et krypteret virtuelt netværk forbeholdt SIS II-oplysninger og udvekslingen af oplysninger mellem Sirene-kontorer.

            NI-SIS består af:

                  —

                  en lokal national grænseflade (LNI) i hver medlemsstat, der er den grænseflade, hvorigennem medlemsstaten fysisk er forbundet med det sikre kommunikationsnetværk, og som indeholder krypteringsværktøjer med henblik på datatrafikken mellem SIS II og Sirene. LNI er placeret i medlemsstaterne

                  —

                  en fakultativ backup af den lokale nationale grænseflade (BLNI), der har nøjagtig samme indhold og funktion som LNI.

            LNI og BLNI skal udelukkende anvendes i forbindelse med SIS II-systemet og til udvekslinger mellem Sirene-kontorer. Den specifikke konfigurering af LNI og BLNI vil blive specificeret og aftalt med hver enkelt medlemsstat for at tage hensyn til sikkerhedskravene, den fysiske placering og installationsforholdene, herunder netudbyderens levering af ydelser; det betyder, at den fysiske S-Testa-opkobling kan indeholder flere VPN-tunneller til andre systemer, f.eks. VIS og Eurodac.

                  —

                  en central national grænseflade (CNI), der er en applikation, der sikrer adgangen til CS-SIS. Hver medlemsstat har separate logiske adgangspunkter via en central firewall.

            Kommunikationsinfrastrukturen mellem CS-SIS og NI-SIS består af:

                  —

                  nettet for sikre transeuropæiske telematiktjenester mellem administrationer (S-Testa), der er et krypteret, virtuelt, privat net til udveksling af SIS II-data og Sirene-data.

            3.   Geografisk dækning
      Kommunikationsinfrastrukturen skal kunne dække og levere de krævede tjenester til alle medlemsstater.
      Alle EU-medlemsstater (Belgien, Tjekkiet, Danmark, Tyskland, Estland, Irland, Grækenland, Spanien, Frankrig, Italien, Cypern, Letland, Litauen, Luxembourg, Ungarn, Malta, Nederlandene, Østrig, Polen, Portugal, Slovenien, Slovakiet, Finland, Sverige og Det Forenede Kongerige) samt Norge, Island og Schweiz.
      Derudover skal der sikres dækning af tiltrædelseslandene Bulgarien og Rumænien.
      Endelig skal kommunikationsinfrastrukturen kunne udvides til et hvilket som helst andet land eller en hvilken som helst anden enhed, der tilsluttes det centrale SIS II-system (f.eks. Europol eller Eurojust).
      4.   Nettjenester
      Når der nævnes en protokol eller arkitektur, er det underforstået, at tilsvarende fremtidige teknologier, protokoller og arkitekturer også kan accepteres.
      4.1.   Netarkitektur
      SIS II's arkitektur bygger på centraliserede tjenester, der er tilgængelige fra forskellige medlemsstater. Af hensyn til systemets stabilitet er disse centraliserede tjenester duplikeret to forskellige steder, nemlig i Strasbourg i Frankrig (CS-SIS, CU) og i St Johann i Pongau i Østrig (backuppen af CS-SIS, BCU).
      De centrale enheder (hovedenheden og backuppen) skal være tilgængelige fra forskellige medlemsstater. De deltagende lande kan have flere netadgangspunkter, en LNI og en BLNI, for at koble deres nationale system til de centrale tjenester.
      Ud over denne tilkoblingsmulighed til de centrale tjenester skal kommunikationsinfrastrukturen også understøtte bilaterale supplerende informationsudvekslinger mellem Sirene-kontorer i forskellige medlemsstater.
      4.2.   Sammenkoblingstype mellem CS-SIS og backup-CS-SIS
      For at sammenkoble CS-SIS og backup-CS-SIS kræves der en SDH-ring eller tilsvarende, dvs. en type, der også er åben for nye fremtidige arkitekturer og teknologier. SDH-infrastrukturen vil blive anvendt til at udvide de lokale net for begge centrale enheder for derved at skabe et enkelt sømløst LAN. Dette LAN vil blive anvendt til løbende synkronisering af CU og BCU.
      4.3.   Båndvidde
      Et vigtigt krav til kommunikationsinfrastrukturen er den båndvidde, den kan give de forskellige indbyrdes forbundne systemer, og at denne båndvidde også understøttes i dens eget backbonenet.
      Båndvidden for LNI og den fakultative BLNI vil være forskellig for hver medlemsstat, afhængig af om medlemsstaten har besluttet at anvende nationale kopier, central søgning eller udveksling af biometriske data.
      Kommunikationsinfrastrukturens reelle båndvidder er irrelevante, så længe de dækker hver medlemsstats minimumsbehov.
      Via hvert af de førnævnte netstedstyper kan der overføres store mængder data (alfanumeriske, biometriske og fuldstændige dokumenter) i hver retning. Kommunikationsinfrastrukturen skal derfor kunne yde og garantere tilstrækkelige mindstehastigheder for uploading og downloading ved hver tilkobling.
      Kommunikationsinfrastrukturen skal kunne sikre dataoverførselsrater fra 2 Mbps til 155 Mbps eller mere. Nettet skal kunne sikre tilstrækkelige mindstehastigheder for uploading og downloading ved hver opkobling, og det skal være dimensioneret til at understøtte den samlede båndvidde for nettets adgangspunkter.
      4.4.   Tjenestekategorier
      Via det centrale SIS II-system skal anmodninger/indberetninger kunne prioriteres. Kommunikationsinfrastrukturen skal som følge heraf også kunne støtte muligheden for at prioritere datatrafikken.
      Parametrene for prioriteringen i nettet fastsættes i det centrale SIS II-system for alle pakker, der kræver det. Det vil ske ved hjælp af WFQ (Weighted Fair Queuing). Det indebærer, at kommunikationsinfrastrukturen skal kunne overtage den prioritering, der er fastsat for pakker, på LAN (kildenet) og behandle pakkerne herefter i sit eget backbonenet. Derudover skal kommunikationsinfrastrukturen på fjerne netsteder kunne formidle de oprindelige pakker, der har samme prioritering som i LAN.
      4.5.   Understøttede protokoller
      I forbindelse med det centrale SIS II-system vil der blive anvendt flere netkommunikationsprotokoller, og kommunikationsinfrastrukturen skal understøtte en lang række netkommunikationsprotokoller. De standardprotokoller, der skal kunne understøttes, er HTTP, FTP, NTP, SMTP, SNMP og DNS.
      Ud over standardprotokollerne skal kommunikationsinfrastrukturen også kunne understøtte forskellige tunnelprotokoller, SAN-replikationsprotokoller og proprietære Java til Java-forbindelsesprotokoller under BEA WebLogic. Tunnelprotokollerne, f.eks. IPsec i tunnelmodus, vil blive anvendt til at overføre krypterede data til bestemmelsesstedet.
      4.6.   Tekniske specifikationer
      4.6.1.   IP-adressering
      Kommunikationsinfrastrukturen skal have en række reserverede IP-adresser, der kun kan anvendes inden for nettet. Nogle af disse IP-adresser vil være forbeholdt det centrale SIS II-system og må ikke anvendes andre steder.
      4.6.2.   Støtte til IPv6
      Det kan antages, at den protokol, der anvendes på medlemsstaternes lokale net, vil være TCP/IP. På nogle vil version 4 blive anvendt, mens det på andre vil være version 6. Nettets adgangspunkter skal kunne fungere som gateways og skal kunne fungere uafhængigt af de netprotokoller, der anvendes i både det centrale SIS II-system og N.SIS.II.
      4.6.3.   Statisk routing
      CU og BCU kan anvende en enkelt identisk IP-adresse til kommunikationer til medlemsstaterne. Kommunikationsinfrastrukturen skal derfor understøtte statisk routing.
      4.6.4.   Konstant datatrafik
      Så længe datatrafikken via CU- eller BCU-forbindelsen er på under 90 %, skal en given medlemsstat være i stand til hele tiden at opretholde 100 % af sin specificerede båndvidde.
      4.6.5.   Andre specifikationer
      Med henblik på CS-SIS skal kommunikationsinfrastrukturen mindst opfylde følgende minimumssæt af tekniske specifikationer:
      Overførselsforsinkelsen (også på spidsbelastningstidpunkter) skal være mindre end eller lig med 150 ms for 95 % af pakkerne og mindre end 200 ms for 100 % af pakkerne.
      Sandsynligheden for tab af pakker skal (også på spidsbelastingstidspunkter) være mindre end eller lig med 10–4 for 95 % af pakkerne og mindre end 10–3 for 100 % af pakkerne.
      Førnævnte specifikationer gælder særskilt for hvert adgangspunkt.
      For forbindelsen mellem CU og BCU skal overførselstiden frem og tilbage være mindre end eller lig med 60 ms.
      4.7.   Systemstabilitet
      Ved udformningen af CI-SIS var driftssikkerheden et krav. For at sikre systemets stabilitet og beskytte det mod, at visse komponenter fungerer dårligt, er alt udstyr duplikeret.
      Kommunikationsinfrastrukturens komponenter skal også være beskyttet mod komponenter, der ikke virker. Det indebærer, at følgende komponenter skal være stabile:

                  —

                  backbonenettet

                  —

                  routingsystemer

                  —

                  POP (Points of Presence)

                  —

                  Local loop-forbindelser (herunder redundante kabelforbindelser)

                  —

                  sikkerhedsværktøjer (krypteringsværktøjer, firewalls m.m.)

                  —

                  alle basisydelser (DNS, NTP m.m.)

                  —

                  LNI/BLNI

            Failover-mekanismen for alt netudstyr bør fungere uden manuel indgriben.
      5.   Overvågning
      For at lette overvågningen skal kommunikationsinfrastrukturens overvågningsredskaber kunne integreres med de tilsvarende for overvågningsfaciliteterne for den organisation, der er ansvarlig for den operationelle drift af det centrale SIS II-system.
      6.   Basistjenester
      Ud over de specialiserede net- og sikkerhedstjenester skal kommunikationsinfrastrukturen også kunne levere basistjenester.
      Der skal af redundanshensyn være specialiserede tjenester i begge centrale enheder.
      Kommunikationsinfrastrukturen skal omfatte følgende fakultative basistjenester:

                  Tjeneste

                  Supplerende oplysninger

                  DNS

                  På nuværende tidspunkt er failover-proceduren, hvor der skiftes fra CU til BCU i tilfælde af, at nettet går ned, baseret på en ændring af IP-adressen i den generiske DNS-server.

                  E-mail-relay

                  Det kan være nyttigt at anvende en videresendelse af generisk e-mail til standardisering af de forskellige medlemsstaters e-mail-opsætning, og i modsætning til en specifik server tager det ingen netressourcer fra CU/BCU.
                  E-mails, der videresendes via den generiske e-mail skal stadig være i overensstemmelse med deres sikkerhedstemplate.

                  NTP

                  Denne tjeneste kan anvenes til at synkronisere netudstyrets ure.

            7.   Tilgængelighed
      Uafhængigt af nettets tilgængelighed skal CI-SIS og LNI og BLNI være 99,99 % tilgængelige over en 28 dages rulleperiode.
      Kommunikationsinfrastrukturens tilgængelighed skal være på 99,99 %.
      8.   Sikkerhedstjenester
      8.1.   Netkryptering
      Det centrale SIS II-system tillader ikke, at data med høje eller meget høje beskyttelseskrav bliver overført uden for LAN uden kryptering. Det bør sikres, at netudbyderen ikke på nogen måde har adgang til operationelle data i SIS II og til tilknyttede Sirene-udvekslinger.
      For at opretholde et højt sikkerhedsniveau skal kommunikationsinfrastrukturen gøre det muligt at forvalte certifikater/nøgler. Fjernforvaltning og fjernovervågning af krypteringsbokse skal være mulig. Krypteringsalgoritmer skal mindst opfylde følgende krav:

                  —

                  symmetriske krypteringsalgoritmer:

                              —

                              3DES (128 bits) eller bedre

                              —

                              Nøglegenereringen skal baseres på tilfældige værdier, der i tilfælde af angreb ikke tillader mindskelse af nøglerummet.

                              —

                              Krypteringsnøgler eller oplysninger, der kan anvendes til at derivere nøglerne, er altid beskyttet, når de er i »storage002E«.

                  —

                  asymmetriske krypteringsalgoritmer:

                              —

                              RSA (1 024 bit modulus) eller bedre

                              —

                              Nøglegenereringen skal baseres på tilfældige værdier, der i tilfælde af angreb ikke tillader mindskelse af nøglerummet.

            ESP-protokollen (Encapsulated Security Payload — ESP, RFC2406) skal anvendes, og det skal ske i tunnelmodus. Payload Headeren og den originale IP-header skal krypteres.
      Til udskiftning af sessionsnøgler skal IKE-protokollen (Internet Key Exchange) anvendes.
      IKE-nøgler må ikke være gyldige mere end én dag.
      Sessionsnøgler må ikke være gyldige mere end én time.
      8.2.   Andre sikkerhedskarakteristika
      Ud over at beskytte SIS II's adgangspunkter skal kommunikationsinfrastrukturen også beskytte de fakultative basistjenester. Disse bør omfattes af beskyttelsesforanstaltninger, der svarer til beskyttelsesforanstaltningerne i CS-SIS. Alle basistjenester skal derfor som et minimum beskyttes af en firewall, et antivirusprogram og et system, der forhindrer uautoriseret adgang til netværket. Derudover bør udstyret i forbindelse med basistjenester og beskyttelsesforanstaltninger være under løbende sikkerhedsovervågning (logning og follow-up).
      For at bevare et højt sikkerhedsniveau skal den organisation, der er ansvarlig for den operationelle forvaltning af det centrale SIS II-system, være opmærksom på alle sikkerhedssvigt i kommunikationsinfrastrukturen. Kommunikationsinfrastrukturen skal derfor tillade, at alle sikkerhedssvigt straks indberettes til den organisation, der er ansvarlig for den operationelle forvaltning af det centrale SIS II-system. Alle sikkerhedssvigt skal indberettes regelmæssigt, f.eks. hver måned, og på ad hoc-basis.
      9.   Helpdesk og støttestruktur
      Udbyderen af kommunikationsinfrastrukturen skal stille en helpdesk til rådighed, der samarbejder med den organisation, der er ansvarlig for den operationelle drift af det centrale SIS II-system.
      10.   Interaktion med andre systemer
      Kommunikationsinfrastrukturen skal sikre, at oplysninger ikke kan komme uden for de fastsatte kommunikationskanaler. Med hensyn til den tekniske gennemførelse indebærer det, at:

                  —

                  al uautoriseret og/eller ukontrolleret adgang til andre net er strengt forbudt, inklusive internettet

                  —

                  der ikke må lækkes oplysninger til andre systemer på nettet; f.eks. er indbyrdes sammenkobling af forskellige IP-VPN'er ikke tilladt.

            Ud over førnævnte tekniske begrænsninger har det også indvirkning på kommunikationsinfrastrukturens helpdesk. Helpdesken må ikke frigive oplysninger vedrørende det centrale SIS II-system til nogen som helst anden end den ansvarlige for den operationelle drift af det centrale SIS II-system.


title: 2011/250/EU: Rådets afgørelse af 31. januar 2011 om undertegnelse på Den Europæiske Unions vegne af en protokol til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Usbekistan på den anden side om ændring af aftalen med henblik på at udvide aftalens bestemmelser til også at omfatte bilateral handel med tekstiler under hensyn til udløbet af den bilaterale tekstilaftale

text:
               27.4.2011

               DA

               Den Europæiske Unions Tidende

               L 106/1

         RÅDETS AFGØRELSE
   af 31. januar 2011
   om undertegnelse på Den Europæiske Unions vegne af en protokol til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Usbekistan på den anden side om ændring af aftalen med henblik på at udvide aftalens bestemmelser til også at omfatte bilateral handel med tekstiler under hensyn til udløbet af den bilaterale tekstilaftale
   (2011/250/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 9. juni 2010 gav Rådet Kommissionen bemyndigelse til at indlede forhandlinger med Republikken Usbekistan med henblik på at ændre partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Usbekistan på den anden side (1) (i det følgende benævnt »aftalen«) for således at sikre, at de principper, der finder anvendelse på handel med andre varer, formelt også udvides til at finde anvendelse på handel med tekstilprodukter. Disse forhandlinger blev afsluttet med tilfredsstillende resultat, og protokollen om ændring af aftalen blev paraferet den 1. juli 2010, idet artikel 16 og alle henvisninger til denne udgik.

               (2)

               I forbindelse med forhandlingerne blev begge parter enige om at foretage en oprydning og at slette en forældet teknisk bestemmelse, der udløb i 1998, samt det dertilhørende bilag, der henviste til nævnte bestemmelse.

               (3)

               Som følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab.

               (4)

               Protokollen om ændring af aftalen bør undertegnes på Unionens vegne med forbehold af dens indgåelse —

         VEDTAGET DENNE AFGØRELSE:
   Artikel 1
   Undertegnelsen af protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Usbekistan på den anden side om ændring af aftalen med henblik på at udvide aftalens bestemmelser til også at omfatte bilateral handel med tekstiler under hensyn til udløbet af den bilaterale tekstilaftale godkendes herved på Unionens vegne med forbehold af indgåelsen af nævnte protokol (2).
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne protokollen på Unionens vegne med forbehold af dens indgåelse og til at fremsætte følgende erklæring:

      »Som følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab og udøver fra den nævnte dato alle Det Europæiske Fællesskabs rettigheder og påtager sig alle dets forpligtelser. Henvisninger i aftalen til »Det Europæiske Fællesskab« eller til »Fællesskabet« gælder i givet fald som henvisninger til »Den Europæiske Union«.«.

   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 31. januar 2011.

            På Rådets vegne

         C. ASHTON

            Formand

      (1)  EFT L 229 af 31.8.1999, s. 3.

      (2)  Teksten til protokollen vil blive offentliggjort sammen med afgørelsen om dens indgåelse.


Avis juridique important

|

32000D0815

2000/815/EF: Rådets afgørelse af 14. december 2000 om indgåelse af aftalen i form af brevveksling om midlertidig anvendelse af den fjerde protokol om betingelserne for det fiskeri, der er fastsat i fiskeriaftalen mellem Det Europæiske Økonomiske Fællesskab på den ene side og den danske regering og det grønlandske landsstyre på den anden side

EF-Tidende nr. L 329 af 27/12/2000 s. 0046 - 0046

Rådets afgørelseaf 14. december 2000om indgåelse af aftalen i form af brevveksling om midlertidig anvendelse af den fjerde protokol om betingelserne for det fiskeri, der er fastsat i fiskeriaftalen mellem Det Europæiske Økonomiske Fællesskab på den ene side og den danske regering og det grønlandske landsstyre på den anden side(2000/815/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 300, stk. 2,under henvisning til forslag fra Kommissionen, ogud fra følgende betragtninger:(1) Ifølge fiskeriaftalen mellem Det Europæiske Økonomiske Fællesskab på den ene side og den danske regering og det grønlandske landsstyre på den anden side(1) vedrørende fiskeri i Grønlands eksklusive økonomiske zone har Fællesskabet og den danske regering og det grønlandske hjemmestyre ført forhandlinger om en ny gennemførelsesprotokol for perioden 2001-2006.(2) Som resultat af disse forhandlinger paraferedes den 13. september 2000 en ny protokol.(3) Under den nye protokol får EF-fiskerne i perioden 1. januar 2001-31. december 2006 mulighed for at fiske i farvande under Grønlands jurisdiktion.(4) For at undgå en afbrydelse af EF-fartøjernes fiskeri må den pågældende protokol anvendes fra den 1. januar 2001. De to parter har derfor paraferet en aftale i form af brevveksling om midlertidig anvendelse af den paraferede protokol fra dagen efter den dato, hvor den nugældende protokol udløber. Aftalen bør godkendes i afventning af, at der træffes en endelig afgørelse efter traktatens artikel 37.(5) For at sikre EF-fiskernes udkomme er det vigtigt at åbne for dette fiskeri fra 1. januar 2001. På grund af sagens hastende karakter er det absolut nødvendigt at indrømme en undtagelse fra den periode på seks uger, der er nævnt i punkt 1, nr. 3, i protokollen om de nationale parlamenters rolle i Den Europæiske Union, der er knyttet som bilag til Amsterdam-traktaten -TRUFFET FØLGENDE AFGØRELSE:Artikel 1Aftalen i form af brevveksling om midlertidig anvendelse af den fjerde protokol om betingelserne for det fiskeri, der er fastsat i fiskeriaftalen mellem Det Europæiske Fællesskab på den ene side og den danske regering og det grønlandske landsstyre på den anden side, godkendes herved på Fællesskabets vegne.Teksten til aftalen i form af brevveksling og til protokollen er knyttet til denne afgørelse.Artikel 2Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet.Udfærdiget i Bruxelles, den 14. december 2000.På Rådets vegneJ. GlavanyFormand(1) EFT L 29 af 1.2.1985, s. 9.


Avis juridique important

|

32001D0352

2001/352/FUSP: Rådets afgørelse af 9. april 2001 om indgåelse af aftalen mellem Den Europæiske Union og Forbundsrepublikken Jugoslavien (FRJ) om Den Europæiske Unions Observatørmissions (EUMM's) aktiviteter i FRJ

EF-Tidende nr. L 125 af 05/05/2001 s. 0001 - 0001

Rådets afgørelseaf 9. april 2001om indgåelse af aftalen mellem Den Europæiske Union og Forbundsrepublikken Jugoslavien (FRJ) om Den Europæiske Unions Observatørmissions (EUMM's) aktiviteter i FRJ(2001/352/FUSP)RÅDET FOR DEN EUROPÆISKE UNION HAR -under henvisning til traktaten om Den Europæiske Union, særlig artikel 24,under henvisning til formandskabets henstilling, ogud fra følgende betragtninger:(1) Rådet vedtog den 22. december 2000 fælles aktion 2000/811/FUSP om Den Europæiske Unions Observatørmission(1).(2) Efter artikel 6 i den fælles aktion skal vilkårene for EUMM's virksomhed inden for rammerne af dens ansvarsområde fastlægges i aftaler, der indgås efter proceduren i traktatens artikel 24.(3) Efter Rådets afgørelse af 12. marts 2001, som bemyndigede formandskabet til at indlede forhandlinger, har formandskabet ført forhandlinger om en aftale med FRJ om EUMM's aktiviteter.(4) Denne aftale bør godkendes -TRUFFET FØLGENDE AFGØRELSE:Artikel 1Aftalen mellem Den Europæiske Union og Forbundsrepublikken Jugoslavien om Den Europæiske Unions Observatørmissions (EUMM's) virke i Forbundsrepublikken Jugoslavien godkendes hermed på Den Europæiske Unions vegne.Teksten til aftalen er knyttet til denne afgørelse.Artikel 2Formanden for Rådet bemyndiges herved til at udpege den person, der er beføjet til at undertegne aftalen med bindende virkning for Den Europæiske Union.Artikel 3Denne afgørelse offentliggøres i EF-Tidende.Den har virkning fra dagen for dens vedtagelse.Udfærdiget i Luxembourg, den 9. april 2001.På Rådets vegneA. LindhFormand(1) EFT L 328 af 31.12.2000, s. 53.


title: 2009/817/EF: Rådets afgørelse af 27. oktober 2009 om beskikkelse af et fransk medlem af Regionsudvalget

text:
               7.11.2009

               DA

               Den Europæiske Unions Tidende

               L 291/26

      RÅDETS AFGØRELSE

   af 27. oktober 2009
   om beskikkelse af et fransk medlem af Regionsudvalget
   (2009/817/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 263,
   under henvisning til indstilling fra den franske regering, og
   ud fra følgende betragtninger:

               (1)

               Rådet vedtog den 24. januar 2006 afgørelse 2006/116/EF om beskikkelse af medlemmerne af og suppleanterne til Regionsudvalget for perioden 26. januar 2006 til 25. januar 2010 (1).

               (2)

               Der er blevet en plads ledig som medlem af Regionsudvalget, efter at mandatet for Bernard SOULAGE er udløbet —

         TRUFFET FØLGENDE AFGØRELSE:
   Artikel 1
   Til Regionsudvalget genbeskikkes som medlem for den resterende del af mandatperioden, dvs. indtil den 25. januar 2010:
   Bernard SOULAGE, Vice-président du Conseil régional de Rhône-Alpes.
   Artikel 2
   Denne afgørelse har virkning fra dagen for vedtagelsen.

      Udfærdiget i Luxembourg, den 27. oktober 2009.

            På Rådets vegne

         C. BILDT

            Formand

      (1)  EUT L 56 af 25.2.2006, s. 75.


title: 2010/1/: Afgørelse nr. 1/2010 truffet af Samarbejdsudvalget EU — San Marino ( »omnibusafgørelse« ) af 29. marts 2010 om diverse gennemførelsesbestemmelser for aftalen om samarbejde og om toldunion mellem Det Europæiske Økonomiske Fællesskab og Republikken San Marino

text:
               23.6.2010

               DA

               Den Europæiske Unions Tidende

               L 156/13

         AFGØRELSE Nr. 1/2010 TRUFFET AF SAMARBEJDSUDVALGET EU — SAN MARINO (»OMNIBUSAFGØRELSE«)
   af 29. marts 2010
   om diverse gennemførelsesbestemmelser for aftalen om samarbejde og om toldunion mellem Det Europæiske Økonomiske Fællesskab og Republikken San Marino
   SAMARBEJDSUDVALGET EU-SAN MARINO HAR —
   under henvisning til aftalen om samarbejde og om toldunion mellem Det Europæiske Økonomiske Fællesskab og Republikken San Marino (1), særlig artikel 7, stk. 2, artikel 8, stk. 3, artikel 13, stk. 2, og artikel 23, stk. 3, og
   ud fra følgende betragtninger:

               (1)

               Aftalen om samarbejde og om toldunion mellem Det Europæiske Økonomiske Fællesskab og Republikken San Marino (i det følgende benævnt »aftalen«) trådte i kraft den 1. april 2002.

               (2)

               Som følge af aftalens ikrafttræden ophørte interimsaftalen om handel og toldunion mellem Det Europæiske Økonomiske Fællesskab og Republikken San Marino (2) med at finde anvendelse.

               (3)

               Samarbejdsudvalget EU-San Marino (i det følgende benævnt »samarbejdsudvalget«) skal ifølge aftalen træffe en række afgørelser med henblik på en korrekt gennemførelse heraf.

               (4)

               Ifølge aftalens artikel 7, stk. 2, bør samarbejdsudvalget fastlægge de EU-bestemmelser, der er relevante for, at toldunionen kan fungere. Da der eksisterer en EF-toldkodeks, og da toldbehandlingen på nuværende tidspunkt foregår gennem EU-toldstederne, er det ikke nødvendigt at udarbejde en detaljeret liste med de gældende bestemmelser.

               (5)

               Republikken San Marino er part i konventionen om international handel med udryddelsestruede vilde dyr og planter (CITES). Republikken San Marinos anvendelse af EU-lovgivningen på dette område ville gøre det lettere at sikre, at den toldunion, der oprettes ved aftalen, fungerer korrekt.

               (6)

               I overensstemmelse med aftalens artikel 6, stk. 4, og artikel 7, stk. 1, skal Republikken San Marino træffe alle de foranstaltninger, der er nødvendige for at sikre, at EU-lovgivningen inden for fødevaresikkerhed og på det veterinære og fytosanitære område anvendes på dens område i det omfang, det er nødvendigt for, at aftalen fungerer tilfredsstillende. Der bør indføres et administrativt samarbejde for at bistå myndighederne i Republikken San Marino i den henseende.

               (7)

               Bilag II til aftalen indeholder listen over toldsteder, der kan foretage toldbehandlingen på vegne af Republikken San Marino. Da Italien og Republikken San Marino har besluttet at udvide antallet af toldsteder for at fremme den økonomiske udvikling ved at lette Republikken San Marinos samhandel med tredjelande, bør denne liste ajourføres.

               (8)

               Samarbejdsudvalgets afgørelser om toldsamarbejdet, som er vedtaget inden for rammerne af interimsaftalen, vil fortsat være relevante. De bør derfor forblive i kraft.

               (9)

               Samarbejdsudvalget skal i overensstemmelse med aftalens artikel 8, stk. 3, litra b), fastlægge de nærmere bestemmelser for overførsel til Republikken San Marino af de importafgifter, der opkræves på dens vegne. Den procentsats, der fratrækkes til dækning af administrationsomkostninger, bør svare til den sats, der er foreskrevet i artikel 2, stk. 3, i Rådets afgørelse 2000/597/EF, Euratom af 29. september 2000 om ordningen for De Europæiske Fællesskabers egne indtægter (3) —

         VEDTAGET DENNE AFGØRELSE:
   Artikel 1
   Samarbejdsudvalgets forretningsorden, jf. bilag I, vedtages.
   Artikel 2
   1.   Der nedsættes et toldsamarbejdsudvalg, der navnlig har til opgave at sikre en korrekt og ensartet anvendelse af aftalens toldbestemmelser, og som arbejder under samarbejdsudvalgets myndighed.
   2.   Toldsamarbejdsudvalget består af toldeksperter fra Unionen og fra Republikken San Marino. Det mødes under formandskab af henholdsvis en repræsentant for Europa-Kommissionen og en repræsentant for Republikken San Marino. Samarbejdsudvalgets forretningsorden finder tilsvarende anvendelse på Toldsamarbejdsudvalget.
   3.   Toldsamarbejdsudvalget oplyser regelmæssigt samarbejdsudvalget om sit arbejde. Disse oplysninger formidles gennem samarbejdsudvalgets sekretariat. I alle tilfælde, der rejser et principielt spørgsmål om fortolkning af aftalen, skal Toldsamarbejdsudvalget rådføre sig med samarbejdsudvalget.
   Artikel 3
   1.   Republikken San Marino anvender EU-toldlovgivningen på samme måde som i Unionen, navnlig EF-toldkodeksen (4) og gennemførelsesbestemmelserne hertil. Republikken San Marino anvender EU-lovgivningen vedrørende international handel med udryddelsestruede vilde dyr og planter.
   2.   Med henblik på anvendelsen af særlige toldordninger samt anvendelsen af lovgivningen om international handel med udryddelsestruede vilde dyr og planter betragtes Unionens toldområde og Republikken San Marinos område som ét toldområde.
   Artikel 4
   De praktiske foranstaltninger for anvendelsen af EU-lovgivningen inden for fødevaresikkerhed og på det veterinære og fytosanitære område fastlægges af Europa-Kommissionens tjenestegrene og myndighederne i Republikken San Marino.
   Artikel 5
   Når det i en EU-bestemmelse, som Republikken San Marino skal anvende i medfør af aftalens artikel 7, stk. 1, og som vedrører toldområdet, fælles handelspolitik, markedstilsyn, forbrugersundhed, -sikkerhed og -beskyttelse, international handel med udryddelsestruede vilde dyr og planter, landbrug, fødevaresikkerhed og det veterinær og fytosanitære område, foreskrives, at Europa-Kommissionen i visse tilfælde skal træffe en beslutning, træffes en sådan beslutning af myndighederne i Republikken San Marino i samråd med Europa-Kommissionen. Når en sådan EU-bestemmelse foreskriver, at en medlemsstat skal træffe en beslutning eller fremsende en meddelelse, træffes en sådan beslutning eller fremsendes en sådan meddelelse af myndighederne i Republikken San Marino. Myndighederne tager hensyn til udtalelser fra Unionens videnskabelige udvalg og støtter sig på Domstolens retspraksis og Europa-Kommissionens praksis, når de skal træffe disse beslutninger.
   Artikel 6
   1.   Listen over EU-toldsteder, der har kompetence til at toldbehandle vareforsendelser til Republikken San Marino, der er knyttet som bilag til aftalen, erstattes af listen i denne afgørelses bilag II.
   2.   Eksportformaliteterne kan foregå ved alle italienske toldsteder, bortset fra formaliteter:

               a)

               der gennemføres inden for rammerne af toldprocedurer af økonomisk betydning

               b)

               der vedrører eksport af våben, kunstværker, prækursorer og produkter med dobbelt anvendelse

         som skal ske ved de toldsteder, der er nævnt i bilag II.
   Artikel 7
   De nærmere bestemmelser for overførsel til Republikken San Marinos statskasse af de importafgifter, der opkræves af Unionen på Republikken San Marinos vegne, er fastsat i bilag III.
   Artikel 8
   1.   Afgørelse nr. 3/92 truffet af Samarbejdsudvalget EØF-San Marino den 22. december 1992 om gennemførelsesbestemmelser for den gensidige bistand, der er omhandlet i artikel 13 i interimsaftalen mellem Fællesskabet og Republikken San Marino (5), forbliver i kraft og gennemfører aftalens artikel 23, stk. 8.
   2.   Afgørelse nr. 4/92 truffet af Samarbejdsudvalget EØF-San Marino den 22. december 1992 om metoderne for administrativt samarbejde ved anvendelse af interimsaftalen og om proceduren for videreforsendelse af varer til Republikken San Marino (6), som ændret ved afgørelse nr. 1/2002 truffet af Samarbejdsudvalget EF-San Marino (7), forbliver i kraft. Afgørelsen gennemfører aftalens artikel 8, stk. 3, litra a) og c), og artikel 23, stk. 8, og finder tilsvarende anvendelse på brugen af elektroniske databehandlingsteknikker i forbindelse med EU-forsendelsesproceduren.
   Artikel 9
   Denne afgørelse træder i kraft på dagen for vedtagelsen.

      Udfærdiget i Bruxelles, den 29. marts 2010.

            På samarbejdsudvalgets vegne

         Gianluca GRIPPA

            Formand

      (1)  EFT L 84 af 28.3.2002, s. 43.

      (2)  EFT L 359 af 9.12.1992, s. 14.

      (3)  EFT L 253 af 7.10.2000, s. 42.

      (4)  Rådets forordning (EØF) nr. 2913/92 om indførelse af en EF-toldkodeks, som er blevet ændret adskillige gange. Forordning (EØF) nr. 2913/92 er, på den i artikel 188 i forordning (EF) nr. 450/2008 fastsatte måde, erstattet af Europa-Parlamentets og Rådets forordning (EF) nr. 450/2008 om EF-toldkodeksen (moderniseret toldkodeks).

      (5)  EFT L 42 af 19.2.1993, s. 29.

      (6)  EFT L 42 af 19.2.1993, s. 34.

      (7)  EFT L 99 af 16.4.2002, s. 23.

      BILAG I

         FORRETNINGSORDEN FOR SAMARBEJDSUDVALGET EU-SAN MARINO

      Artikel 1
      Samarbejdsudvalgets formandskab varetages på skift for en periode på seks måneder som følger:

                  a)

                  fra 1. januar til 30. juni af en repræsentant for Europa-Kommissionen;

                  b)

                  fra 1. juli til 31. december af en repræsentant for Republikken San Marino.

            Artikel 2
      Formanden for samarbejdsudvalget fastsætter i samråd med de to delegationer dato og sted for mødernes afholdelse. Møderne afholdes skiftevis i Bruxelles og i Republikken San Marino.
      Artikel 3
      Hver delegations forventede sammensætning meddeles formanden før hvert møde.
      Artikel 4
      1.   Formanden fastsætter en foreløbig dagsorden for hvert møde. Den fremsendes til de to delegationer mindst 15 dage før mødets afholdelse.
      2.   Den foreløbige dagsorden indeholder de punkter, for hvilke der tilsendes begge delegationer støttemateriale senest på datoen for fremsendelse af dagsordenen.
      3.   Formanden kan med de to delegationers samtykke afkorte de frister, der er fastsat i stk. 1 og 2, for at tage hensyn til særlige omstændigheder.
      4.   Dagsordenen vedtages af samarbejdsudvalget ved hvert mødes begyndelse. Punkter, der ikke findes på den foreløbige dagsorden, kan sættes på dagsordenen, hvis Unionen og Republikken San Marino er enige herom.
      Artikel 5
      1.   Møder i samarbejdsudvalget er ikke offentlige, medmindre andet bestemmes.
      2.   Med forbehold af andre gældende bestemmelser er samarbejdsudvalgets drøftelser undergivet tavshedspligt, medmindre andet bestemmes af udvalget.
      Artikel 6
      Samarbejdsudvalgets drøftelser kan foregå ved skriftlig procedure, hvis Unionen og Republikken San Marino er enige herom.
      Artikel 7
      Akter, der vedtages af samarbejdsudvalget, undertegnes af formanden.
      Artikel 8
      1.   Henstillinger og afgørelser fra samarbejdsudvalget i medfør af aftalens artikel 23 benævnes »henstilling« eller »afgørelse« efterfulgt af et løbenummer og en angivelse af emnet.
      2.   Samarbejdsudvalgets henstillinger og afgørelser fremsendes til de i artikel 10 nævnte adressater.
      Artikel 9
      1.   Efter fælles overenskomst udarbejdes der en oversigt over de konklusioner, der er vedtaget i samarbejdsudvalget.
      2.   Sekretariatets opgaver varetages i fællesskab af en repræsentant for Europa-Kommissionen og en repræsentant for Republikken San Marino.
      Artikel 10
      Alle meddelelser fra formanden, som er foreskrevet i denne forretningsorden, fremsendes til Europa-Kommissionen og til Republikken San Marino.
      Artikel 11
      1.   De kontraherende parter afholder hver især de udgifter, som følger af deres deltagelse i samarbejdsudvalgets møder, såvel udgifter til personale, rejser og underhold som udgifter til postforsendelser og telekommunikation.
      2.   Udgifter i forbindelse med den praktiske tilrettelæggelse af møderne (lokaler, inventar, osv.) afholdes enten af Unionen eller af Republikken San Marino, afhængigt af hvor mødet afholdes.
      Artikel 12
      Samarbejdsudvalgets officielle sprog er EU-institutionernes officielle sprog.
      Artikel 13
      Korrespondance til samarbejdsudvalget stiles til formanden gennem samarbejdsudvalgets sekretariat med brug af Europa-Kommissionens adresse.

      BILAG II

         Liste over EU-toldsteder, der har kompetence til at toldbehandle vareforsendelser til Republikken San Marino

                  —

                  ANCONA: Ufficio delle Dogane di Ancona, Sezione Operativa Territoriale di Falconara Aeroporto

                  —

                  BOLOGNA: Ufficio delle Dogane di Bologna, Sezione Operativa Territoriale Aeroporto »G. Marconi«

                  —

                  FORLÌ: Ufficio delle Dogane di Forlì-Cesena, Sezione Operativa Territoriale Aeroporto »Ridolfi«

                  —

                  GENOVA: Ufficio delle Dogane di Genova, Sezione Operativa Territoriale Passo Nuovo; Sezione Operativa Territoriale Voltri; Sezione Operativa Territoriale Aeroporto

                  —

                  GIOIA TAURO: Ufficio delle Dogane di Gioia Tauro

                  —

                  LA SPEZIA: Ufficio delle Dogane di La Spezia

                  —

                  LIVORNO: Ufficio delle Dogane di Livorno

                  —

                  MILANO: Ufficio delle Dogane di Varese, Sezione Operativa Territoriale di Malpensa

                  —

                  ORIO AL SERIO: Ufficio delle Dogane di Bergamo, Sezione Operativa Territoriale di Orio al Serio

                  —

                  RAVENNA: Ufficio delle Dogane di Ravenna, Sezione Operativa Territoriale di San Vitale

                  —

                  RIMINI: Ufficio delle Dogane di Rimini, Sezione Operativa Territoriale di Aeroporto »F. Fellini«

                  —

                  ROMA: Ufficio delle Dogane di Roma II, Sezione Operativa Territoriale di Fiumicino,

                  —

                  TARANTO: Ufficio delle Dogane di Taranto

                  —

                  TRIESTE: Ufficio delle Dogane di Trieste, Sezione Operativa Territoriale di Porto industriale, Sezione Operativa Territoriale di Punto Franco Vecchio, Sezione Operativa Territoriale di Punto Franco Nuovo

                  —

                  VENEZIA: Ufficio delle Dogane di Venezia, Sezione Operativa Territoriale di Interporto; Sezione Operativa Territoriale di Portogruaro.

      BILAG III

         De nærmere bestemmelser for overførsel til Republikken San Marinos statskasse af de importafgifter, der opkræves af Unionen på Republikken San Marinos vegne

      Artikel 1
      Hvad angår fastlæggelse, kontrol og overførsel af de importafgifter, der opkræves af vareforsendelser til Republikken San Marino, finder artikel 3, artikel 6, stk. 1 og stk. 3, litra a) og b), og stk. 4, første afsnit, artikel 10, stk. 1, og artikel 17, stk. 2, i forordning (EF, Euratom) nr. 1150/2000 (1) tilsvarende anvendelse. Følgende bestemmelser finder navnlig anvendelse:

                  a)

                  Hvad angår de importafgifter, der opkræves af vareforsendelser til Republikken San Marino, fører Unionens medlemsstater med toldsteder, der er opført på listen i denne afgørelses bilag II, et særskilt regnskab, jf. regnskabet for Unionens egne indtægter som omhandlet i artikel 6, stk. 1 og stk. 3, litra a) og b), i forordning (EF, Euratom) nr. 1150/2000.

                  b)

                  Importafgifter vedrørende dokumenter T2 SM eller T2L SM fastlægges af de toldsteder, der er opført i bilag II til denne afgørelse, på bogføringstidspunktet og opføres i det regnskab, der er nævnt i litra a).
                  Hvis afgangstoldstedet for dokument T2 SM-forsendelsesproceduren eller udstedelsestoldstedet for dokument T2L SM ikke har modtaget de nødvendige oplysninger som bevis for varernes ankomst til Republikken San Marino, inden for en frist på tre måneder, skal der foretages en korrektion af den oprindelige bogføring i regnskabet.
                  I det tilfælde betragtes importafgifterne som Unionens egne indtægter og opføres i regnskabet, jf. artikel 6, stk. 3, litra a), i forordning (EF, Euratom) nr. 1150/2000, eller eventuelt i det særskilte regnskab, jf. samme forordnings artikel 6, stk. 3, litra b).
                  Den ovennævnte procedure finder tilsvarende anvendelse for forædlingsprodukter eller for varer i uforandret stand, der afsættes i Republikken San Marino som led i proceduren for aktiv forædling, eller for varer, for hvilke der er opstået en toldskyld i forbindelse med proceduren for midlertidig indførsel.

                  c)

                  De berørte medlemsstater indsender deres regnskabsopgørelser sammen med opgørelser vedrørende egne indtægter til Europa-Kommissionen, jf. artikel 6, stk. 4, første afsnit, i forordning (EF, Euratom) nr. 1150/2000. Opgørelserne, der udfærdiges på samme måde som for egne indtægter, angiver ligeledes de samlede importafgifter, der er opkrævet på hvert toldsted.

                  d)

                  Bilagene opbevares i overensstemmelse med artikel 3, første og andet afsnit, i forordning (EF, Euratom) nr. 1150/2000. Disse bilag og bilag vedrørende egne indtægter arkiveres hver for sig.

                  e)

                  Der tages ikke højde for berigtigelser af konstaterede afgifter eller af regnskabet foretaget efter den 31. december det tredje år efter det år, hvor den oprindelige konstatering fandt sted, undtagen på punkter, som enten Europa-Kommissionen, en medlemsstat eller Republikken San Marino har gjort opmærksom på inden denne dato.

                  f)

                  Artikel 18 i forordning (EF, Euratom) nr. 1150/2000 finder anvendelse. Den omhandlede kontrol vedrører ligeledes de dokumenter, der er nævnt i artikel 18, stk. 2, litra b), som beviser, at varerne er ankommet til Republikken San Marino. Republikken San Marinos befuldmægtigede repræsentanter kan deltage i denne kontrol.

                  g)

                  De berørte medlemsstater fører de afgifter, der er opført i regnskabet i overensstemmelse med artikel 6, stk. 3, litra a) og b), i forordning (EF, Euratom) nr. 1150/2000 til kredit for Kommissionens konto, jf. artikel 9 i samme forordning, inden for de frister, der er fastsat i artikel 10, stk. 1, i samme forordning og efter fradrag af opkrævningsomkostningerne.
                  Den procentsats af de importafgifter, der opkræves af Unionen på Republikken San Marinos vegne, som Unionen kan fradrage til dækning af opkrævningsomkostninger, fastsættes til 25 %.

                  h)

                  De berørte medlemsstater er først fritaget for at stille de beløb til Europa-Kommissionens rådighed, der svarer til de fastslåede afgifter for Republikken San Marino, når de betingelser, der er fastsat i artikel 17, stk. 2, i forordning (EF, Euratom) nr. 1150/2000, er opfyldt.

            Artikel 2
      Senest 30 dage efter medlemsstaternes meddelelse om hver enkelt bogføring, udbetaler Europa-Kommissionen de bogførte beløb til en konto, som Republikken San Marino har åbnet. Republikken San Marino meddeler Europa-Kommissionen, hvilken konto der skal krediteres. Republikken San Marino bærer administrationsomkostningerne for denne konto.
      Artikel 3
      Appendikset finder anvendelse i forbindelse med gennemførelsen af artikel 1, litra a) og b).

         (1)  Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 2007/436/EF, Euratom om ordningen for De Europæiske Fællesskabers egne indtægter (EFT L 130 af 31.5.2000, s. 1).

         Appendiks

            Administrativ procedure i forbindelse med gennemførelsen af artikel 1, litra a) og b)

         1.   Opfyldelse af formaliteterne for angivelse til fri omsætning ved godkendte toldsteder
         Når vareforsendelser til Republikken San Marino frigives med henblik på angivelse til fri omsætning, foregår transaktionen i henhold til en dokument T2 SM-forsendelsesprocedure eller et dokument T2L SM afhængigt af det konkrete tilfælde. Importafgifterne skal bogføres inden for de tidsfrister, der er fastsat i den relevante EU-lovgivning.
         Af kontrolhensyn skal afgifter, der opføres i regnskaberne, også opføres i et register, som det berørte toldsted fører specifikt til dette formål, og som indeholder oplysninger om al import til Republikken San Marino, herunder angivelse af de importerede varer, datoen for accept af importerklæringen, beskatningselementer, det involverede afgiftsbeløb og transaktionens referencenummer eller det udstedte dokument (T2 SM eller T2L SM).
         Myndighederne i Republikken San Marino skal ved hjælp af en »ankomstmeddelelse« underrette afgangstoldstedet om varernes ankomst den dag, hvor de forelægges bestemmelsestoldstedet, og skal sende meddelelsen om »kontrolresultater« til afgangstoldstedet senest den tredje dag efter, at varerne er blevet forelagt bestemmelsestoldstedet.
         Hvis der anvendes et dokument T2 SM i forbindelse med nødforsendelsesproceduren eller et dokument T2L SM, angiver toldstedet på disse dokumenter fristen på tre måneder fra datoen for udstedelse af dokumenterne for tilbagesendelse til det udstedende toldsted af enten kopi nr. 5 af dokument T2 SM eller kopien af dokument T2L SM, behørigt påtegnet af Republikken San Marinos myndigheder.
         2.   Opfyldelse af regnskabsformaliteterne ved godkendte toldsteder
         Opførelse af importafgifter i regnskabet »San Marino« (svarer til regnskabet ifølge artikel 6, stk. 3, litra a), i forordning (EF, Euratom) nr. 1150/2000) foretages i overensstemmelse med bestemmelserne i nævnte artikel.
         Hvis de fastslåede afgifter, som er sikret ved en garanti, bestrides, således at løsningen af tvisten kan medføre ændringer, kan myndighederne i medlemsstater med toldsteder, der er opført på listen i bilag II, beslutte ikke at bogføre dem i regnskabet »San Marino«. I det tilfælde opføres importafgifterne i det særskilte regnskab »San Marino«, så længe den nationale administrative og/eller retslige procedure ved de kompetente myndigheder ikke er afsluttet (procedure svarende til den, der er beskrevet i artikel 6, stk. 3, litra b), i forordning (EF, Euratom) nr. 1150/2000).
         Ved »kompetente myndigheder« forstås:

                     —

                     for alle spørgsmål vedrørende anvendelsen af de love og administrative bestemmelser, der finder anvendelse på toldområdet, de administrative eller retslige myndigheder i medlemsstaten, der har foretaget toldbehandlingen, eller eventuelt Unionens myndigheder

                     —

                     for alle spørgsmål, der vedrører procedurebestemmelser (meddelelser, frister osv.), de administrative eller retslige myndigheder i medlemsstaten, der har foretaget toldbehandlingen

                     —

                     for alle spørgsmål i forbindelse med gennemførelsen af en tvangsfuldbyrdelsesforanstaltning, der vedrører inddrivelse af fordringer på Republikken San Marinos område, de retslige myndigheder i Republikken San Marino.

               3.   Afslutning af forsendelsesproceduren og tilbagesendelse af bilag
         Forsendelsestransaktionen kan afsluttes, når afgangstoldstedet for varerne har modtaget den relevante »ankomstmeddelelse« og den relevante meddelelse om »kontrolresultater« inden for de frister, der er fastsat i EU-toldlovgivningen.
         Når der er gjort brug af nødforsendelsesproceduren, eller der er udstedt et dokument T2L SM, sendes kopi nr. 5 af dokument T2 SM eller kopien af dokument T2L SM tilbage til udstedelsestoldstedet, behørigt påtegnet af myndighederne i Republikken San Marino, inden for de frister på tre måneder, der er nævnt i punkt 1, fjerde afsnit.
         Hvis de i første afsnit omhandlede meddelelser ikke fremlægges, eller hvis kopi nr. 5 af dokument T2 SM eller kopien af dokument T2L SM ikke returneres til afgangstoldstedet inden for den fastsatte frist, gøres der en bemærkning i ovennævnte register, ligesom der foretages en berigtigelse af den oprindelige bogføring. I det tilfælde betragtes importafgifterne som Unionens egne indtægter og opføres i regnskabet, jf. artikel 6, stk. 3, litra a), i forordning (EF, Euratom) nr. 1150/2000, eller eventuelt i det særskilte regnskab, jf. artikel 6, stk. 3, litra b), i nævnte forordning.
         Denne bogføring berører ikke eventuelle berigtigelser, som måtte følge af undersøgelser foretaget inden for rammerne af EU-forsendelsesordningen eller af foranstaltninger inden for rammerne af den gensidige bistand ifølge afgørelse nr. 3/92 truffet af Samarbejdsudvalget EØF-San Marino.
         4.   Anvendelse af den særlige procedure inden for rammerne af proceduren for aktiv forædling og proceduren for midlertidig indførsel
         Ovennævnte procedure finder tilsvarende anvendelse for forædlingsprodukter eller for varer i uforandret stand, der afsættes i Republikken San Marino som led i proceduren for aktiv forædling, eller for varer, for hvilke der er opstået en toldskyld i forbindelse med proceduren for midlertidig indførsel.


Avis juridique important

|

41997D0205(01)

Afgørelse truffet ved fælles aftale mellem repræsentanterne for medlemsstaternes regeringer den 6. december 1996 vedrørende fastlæggelse af hjemstedet for EF-Sortsmyndigheden

EF-Tidende nr. C 036 af 05/02/1996 s. 0001 - 0001

Afgørelse truffet ved fælles aftale mellem repræsentanterne for medlemsstaternes regeringer den 6. december 1996 vedrørende fastlæggelse af hjemstedet for EF-Sortsmyndigheden (97/C 36/01)REPRÆSENTANTERNE FOR MEDLEMSSTATERNES REGERINGER HAR -under henvisning til artikel 216 i traktaten om oprettelse af Det Europæiske Fællesskab,under henvisning til Rådets forordning (EF) nr. 2100/94 af 27. juli 1994 om EF-sortsbeskyttelse (1), ogud fra følgende betragtning:Hjemstedet for EF-Sortsmyndigheden skal fastlægges -TRUFFET FØLGENDE AFGØRELSE:Artikel 1 EF-Sortsmyndigheden har sit hjemsted i Angers.Artikel 2 Denne afgørelse, der bliver offentliggjort i De Europæiske Fællesskabers Tidende, træder i kraft dags dato.Udfærdiget i Bruxelles, den 6. december 1996.På Rådets vegneD. SPRINGFormand(1) EFT nr. L 227 af 1. 9. 1994, s. 1.


Avis juridique important

|

31997D0360

97/360/EF: Rådets afgørelse af 24. marts 1997 om fjernelse af told på visse spiritusholdige drikkevarer

EF-Tidende nr. L 155 af 12/06/1997 s. 0060 - 0060

RÅDETS AFGØRELSE af 24. marts 1997 (1) om fjernelse af told på visse spiritusholdige drikkevarer (97/360/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 113, sammenholdt med artikel 228, stk. 2, første punktum,under henvisning til forslag fra Kommissionen, ogud fra følgende betragtninger:USA's og Det Europæiske Fællesskabs fjernelse af toldsatser betragtes som værende til fordel for alle;USA og Det Europæiske Fællesskab har forberedt en aftale i form af et aftalememorandum om spiritusholdige drikkevarer; aftalen indeholder ændringer til EC-Spirits-Schedule CXL, som bør forelægges for Verdenshandelsorganisationen;aftalen i form af et aftalememorandum mellem USA og Det Europæiske Fællesskab om spiritusholdige drikkevarer bør godkendes på Fællesskabets vegne -TRUFFET FØLGENDE AFGØRELSE:Artikel 1Aftalen i form af et aftalememorandum mellem Det Europæiske Fællesskab og Amerikas Forenede Stater om spiritusholdige drikkevarer godkendes herved på EF's vegne.Teksten til aftalen er vedføjet denne afgørelse.Artikel 2Kommissionen bemyndiges hermed til at forelægge Verdenshandelsorganisationen ændringerne til tidsplanen for Fællesskabet som indeholdt i EC-Spirits-Schedule CXL, der findes i den hertil knyttede aftale.Artikel 3Formanden for Rådet bemyndiges hermed til at udpege den person, som kan undertegne aftalememorandummet med bindende virkning for Fællesskabet.Artikel 4Denne afgørelse offentliggøres i De Europæiske Fællesskabers Tidende.Udfærdiget i Bruxelles, den 24. marts 1997.På Rådets vegneH. VAN MIERLOFormand(1) Den konsoliderede tekst til denne afgørelse indeholder de rettelser, som Rådet godkendte den 14. maj 1997.